นายกล้านรงค์ กล่าวอีกว่า หากถามว่าจะเอาผิดการเมืองได้หรือไม่ ผมตอบไม่ได้ ต้องดูจากพยานหลักฐาน หากดูอำนาจของกรรมการตรวจสอบทรัพย์สินเป็นลักษณะเดียวกับคณะกรรมการปราบปรามทุจริตในประเทศสิงคโปร์เขาระบุว่าเจ้าหน้าที่จะไปปฏิบัติหน้าที่ในหน่วยงานใดให้ถือเป็นเจ้าหน้าที่พนักงานในหน่วยงานนั้นเลย เช่น ไปปราบทุจริตในกรมป่าไม้ก็ให้เป็นเจ้าหน้าที่ของกรมป่าไม้หรือหากไปปฏิบัติงานในกรมศุลกากรเป็นพนักงานของกรมศุลกากรเลย เพราะที่มีอำนาจใช้กฎหมาย 3 ฉบับ นอกจากจะยึดและอายัดได้เองก็มีอำนาจกว้างขวางสมบูรณ์มาก น่าจะทำงานได้ผลส่วนกระบวนการตรวจสอบเส้นทางการโอนเงินข้ามประเทศนั้นนายกล้านรงค์ กล่าวว่า ต้องดูว่ามีการโอนเงินไปที่ไหนอย่างไร เหตุการณ์เช่นนี้เคยเกิดขึ้นในสมัยที่ตนเป็น ปปช. ต้องมีประสานงานระหว่างกระทรวงการต่างประเทศให้เขาติดต่อให้ ซึ่งก็ขึ้นอยู่ว่าแต่ละประเทศจะให้ความร่วมมืออย่างไรด้านนางสาวรสนา โตสิตระกูล แกนนำเครือข่าย 30 องค์กรต่อต้านคอรัปชั่น กล่าวว่า ขณะนี้ติดปัญหาว่าการตรวจสอบทุจริตไม่สามารถดำเนินการได้ เพราะคดีขาดอายุความ ดังนั้นเพื่อป้องกันปัญหาดังกล่าว คปค.ควรประกาศให้คดีที่เกี่ยวกับการทุจริตที่มีนักการเมืองเกี่ยวข้องจะต้องมีอายุความเท่ากับคดีอาญา คือ 20 ปี เพราะถือเป็นการทุจริตกับแผ่นดิน หากมีมาตรการดังกล่าวเกิดขึ้นจะทำให้นักการเมืองหรือผู้มีอำนาจพึงระวัง ไม่กล้าคิดคดกับประเทศชาติ
คปค.ควรประกาศให้คดีที่เกี่ยวกับการทุจริตที่มีนักการเมืองเกี่ยวข้องจะต้องมีอายุความเท่ากับคดีอาญาคือกี่ปี 
20 ปี